Diari Oficial de la Generalitat Valenciana


Sumari del DOGV 8713, del 09-01-2020 (2019/10256)

Notificació de la sentència dictada en el judici verbal número 752/2019.
------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10400


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 752/2019. [2019/10508]  
En aquestes actuacions seguides a instàncies de Coral Homes, SLU, contra els ocupants ignorats de l'immoble siti al carrer Font Roja, número 14, planta 2a, apartament 240, s'ha dictat la Sentència número 211/2019 que, literalment, és com segueix:  
  
«Procediment: judici verbal (desnonament precari) número 752/2019  
Jutgessa que la dicta: María Martínez-Moya Fernández  
Lletrada de l'Administració de justícia: Susana Lanchas Rodríguez  
Data: 31 d'octubre de 2019  
Dispositiva  
Estime la demanda interposada pel procurador Lorenzo Ruiz Martínez, en representació de Coral Homes, SLU, contra els ocupants ignorats de la finca objecte de les actuacions, declare que pertoca el desnonament per precari sol·licitat per l'actora respecte de la finca sítia a l'Alfàs del Pi, carrer Font Roja, número 14, planta 2a, apartament 240, i condemne la part demandada, qualsevol ocupant que es trobe en l'immoble esmentat en qualsevol moment:  
1. A desallotjar la finca i deixar-la lliure, expedita i a la disposició de la part actora, amb lliurament de claus a aquesta i amb l'advertència que en serà llançada per la força i a la seua costa si no ho efectua voluntàriament.  
Així mateix, i per disposició legal (art. 703.1 LEC), es requereix els demandats perquè retiren de l'immoble els objectes i estris que no foren objecte del precari abans de la data del llançament, amb l'advertència que, si no ho efectuen, es consideraran béns abandonats amb caràcter general.  
2. Al pagament de les costes processals causades.  
Notifiqueu aquesta resolució a les parts i indiqueu-los que aquesta resolució no és ferma i que, en contra, hi podran interposar un recurs d'apel·lació dins del termini de 20 dies comptats des de l'endemà de la notificació d'aquesta resolució, mitjançant un escrit presentat en aquest jutjat segons preveu l'article 458 de la Llei d'enjudiciament civil, perquè en conega i resolga l'Audiència Provincial d'Alacant.  
  
De conformitat amb la disposició addicional quinzena de la Llei orgànica del poder judicial, per a interposar un recurs d'apel·lació contra aquesta sentència, cal haver constituït prèviament un depòsit de 50 euros en el compte de depòsits i consignacions d'aquest jutjat, el qual haurà d'estar efectuat al temps de la interposició d'aquest i acreditar-se oportunament, sense que pertoque l'admissió a tràmit de cap recurs el depòsit del qual no estiga constituït.  
I, atés que es desconeix el parador del demandat, els ocupants ignorats de l'immoble siti al carrer Font Roja, número 14, planta 2a, apartament 240, de l'Alfàs del Pi, expedisc aquest edicte a fi que li valga de notificació en deguda forma.  
  
Benidorm, 5 de novembre de 2019.- La lletrada de l'Administració de justícia: Susana Lanchas Rodríguez.